OzLabs/hebrew-wiki-articles huggingface dataset:
1985 (סרט)

1985 הוא סרט דרמה להט"בי-אמריקאי בשחור-לבן שיצא ב-2018. הסרט בוים על ידי ין טאן.<ref>[https://www.indiewire.com/2018/03/1985-review-sxsw-aids-cory-michael-smith-lgbt-1201937768/ "'1985' Review: Yen Tan Revisits and Reinvents the AIDS Film, With Moving Results — SXSW"] . Indiewire, March 9, 2018.</ref> הסרט הוא הרחבה של סרט קצר הנושא באותו שם, שגם אותו ביים ין טאן, שיצא ב-2016.

== תקציר העלילה ==
העלילה מתרחשת בטקסס של שנת 1985. לרגל חופשת חג המולד, אדריאן לסטר, גבר גאה בארון ואיש פרסום מצליח בניו יורק, חוזר לבית ילדותו שנמצא בטקסס לאחר כ-3 שנים שהתגורר בניו יורק. הוא בא להתאחד עם אחיו הצעיר והוריו הדתיים מאוד. למעשה, ביקור זה הוא הפרידה האחרונה ממשפחתו כי הוא צריך לפתור את מה שלא פתור בינו לבין משפחתו, ביניהם גם לספר למשפחתו כי הוא חולה באיידס.<ref name="variety">[https://variety.com/2018/film/reviews/1985-review-1202860266/ "Film Review: '1985'"] . Variety, June 28, 2018.</ref>

== דמויות ==
* קורי מייקל סמית' - אדריאן לסטר, גבר גאה בארון ואיש פרסום מצליח בניו יורק. חולה באיידס
* מייקל צ'יקליס - דייל לסטר, אביו של אדיראן
* וירג'יניה מדסן - איליין לסטר, אימו של אדריאן
* אידאן לאנגפורד - אנדרו לסטר, אחיו הצעיר של אדריאן
* ג'יימי צ'אנג - קארלי, חברת ילדות
* ראיין פירס ויליאמס - מארק
* בריאן מאסי - הכומר ג'ון

== הפצה ==
הסרט הוקרן לראשונה בפסטיבל הסרטים South by Southwest ב-9 במרץ 2018.<ref>[https://www.hollywoodreporter.com/review/1985-review-sxsw-2018-1090369 "'1985': Film Review | SXSW 2018"] . The Hollywood Reporter, March 9, 2018.</ref> לאחר מכן, הסרט הוקרן במספר פסטיבלי סרטים להט"בים, כולל בגאלת הפתיחה של פסטיבל הסרטים Out On Screen.<ref>[https://vancouversun.com/entertainment/festivals/yen-tans-moving-1985-opens-30th-annual-vancouver-queer-film-festival "Yen Tan's moving 1985 opens 30th annual Vancouver Queer Film Festival"] . Vancouver Sun, August 8, 2018.</ref> ה-DVD וההוצאה הדיגיטלית של הסרט יצאו בדצמבר 2018.

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
|-
| rowspan="18" |2018
| rowspan="2" |South by Southwest
|פרס השופטים המיוחד
|1985
| 
|-
|פרס הסרט הטוב ביותר על שם אדם יוחן הורנבלואר
|ין טאן
| 
|-
|פסטיבל הסרטים הגאה בברצלונה
|הסרט הטוב ביותר
|1985
| 
|-
|פסטיבל הסרטים של נאשוויל
|פרס חבר השופטים הגדול
|ין טאן
| 
|-
|FIRE!! Mostra<ref></ref>
|הסרט הטוב ביותר
|1985
| 
|-
| rowspan="3" |פסטיבל הסרטים שאנז אליזה <ref></ref>
|פרס הקהל
|1985
| 
|-
|פרס חבר השופטים
|1985
| 
|-
|פרס חבר השופטים עבור סרטים עלילתיים אמריקאיים
|ין טאן
| 
|-
|פסטיבל הסרטים הבין-לאומי של דאלאס
|פרס חבר השופטים הגדול
|1985
| 
|-
|פסטיבל הסרטים של המפטונס
|פרס כוכב הזהב
|ין טאן
| 
|-
| rowspan="2" |Outfest
|פרס חבר השופטים הגדול
|1985
| 
|-
|פרס התסריט הטוב
|1985
| 
|-
| rowspan="5" |פסטיבל הסרטים הבין-לאומי קווין פאלם
|הסרט הטוב ביותר
|ין טאן
| 
|-
|התסריטאי הטוב ביותר
|ין טאן
| 
|-
|השחקן הטוב ביותר
|קורי מייקל סמית'
| 
|-
|שחקן המשנה הטוב ביותר
|מייקל צ'יקליס
| 
|-
|שחקנית המשנה הטובה ביותר
|ג'יימי צ'אנג 
| 
|-
|פרס איריס 
|הסרט הטוב ביותר
|1985
| 
|}

== קישורים חיצוניים ==
* 

== הערות שוליים ==

קטגוריה:סרטי להט"ב אמריקאיים
קטגוריה:סרטי דרמה אמריקאיים
קטגוריה:סרטי 2018
קטגוריה:איידס בקולנוע
קטגוריה:סרטי להט"ב משנות ה-2010
נבחרת ברית המועצות בהוקי קרח לנוער

נבחרת ברית המועצות בהוקי קרח לנוער היא נבחרת הוקי קרח לאומית שייצגה את ברית המועצות בתחרויות הוקי בינלאומיות עד גיל 20. הארגון המנהל היה פדרציית ההוקי של ברית המועצות.

באופן רשמי, במסגרת IIHF, הנבחרת קיימת משנת 1973 על 1991.

== היסטוריה ==
=== אליפויות עולם ===
הנבחרת הוקמה ביוזמת הפדרציה להוקי של ברית המועצות ואיגוד ההוקי הצ'כוסלובקי. נבחרת הנוער מורכבות משחקני הוקי מתחת לגיל 20. עד 1977 התקיימו 3 טורנירים עם מעמד של אליפויות עולם לא רשמיות לנוער: מאז 1977, לאליפות העולם יש מעמד של טורניר רשמי. נבחרת ברית המועצות עלתה לראשונה לאליפות העולם בשנת 1974 שהתקיימה בלנינגרד. המדליה הראשונה הייתה זהב שבו זכתה באליפות הבכורה שלה. במהלך שש השנים הבאות, הצליחה נבחרת ברית המועצות לזכות ברצף במדליות זהב. בשנת 1981 הנבחרת לא הצליחה להגן על התואר וסיימה רק במקום השלישי ובמדליית ארד. במונדיאל 1982 הנבחרת הסתפקה במקום הרביעי בלבד ופספסה מדליה. נבחרת הנוער הצליחה להשתקם באופן מלא לטורניר בשנה הבאה, לאחר שזכתה בזהב בטורניר הבייתי ב-1983 בלנינגרד. בזהב היא זכתה גם בשנת 1984, 1986, 1989. בשנת 1985, נבחרת הנוער הסובייטית, כמו בשנת 1981, הסתפקה במדליות ארד; ב-1988, 1990 וב-1991 - זכתה במדליית כסף, כאשר אליפות 1987 הייתה הרסנית ביותר עבורה. באותה אליפות נבחרת ברית המועצות נפסלה בשל קטטה במשחק הסיבוב האחרון עם קנדה וסיימה רק במקום 6. נבחרת הנוער של ברית המועצות קיימה את אליפות העולם האחרונה בשנת 1991 ותפסה רק את המקום השני. לאחר קריסת ברית המועצות, הנבחרת נקראה נבחרת חבר המדינות וזכתה במדליית הזהב של מונדיאל 1992.

=== טורניר הוקי בינלאומי בחסות העיתון "לנינגרדסקאיה פרבדה" ===
בטורניר השתתפו הנבחרות השניות של המדינות המובילות באירופה, כך שהטורניר נקרא גם אליפות העולם הלא רשמית של הנבחרת השנייה. הטורניר נערך ערב המונדיאל, שאיפשר לצפות בסגל השחקנים שעתיד להרכיב את הנבחרות הלאומיות המובילות. בשנת 1989, לראשונה בלנינגרד, התכנסו שמונה נבחרות. בגמר נפגשה נבחרת ברית המועצות עם נבחרת הנוער של ברית המועצות. המשחק הסתיים בתוצאה של 8:2 (2:0, 5:0, 1:2) לטובת הנבחרת הבוגרת.

== תארים ==
אליפות עולם בהוקי קרח לנוער<ref>[http://hockeyarchives.ru/junior/world_U20/championships.html Молодёжные чемпионаты мира по хоккею]</ref>
* זכייה: (1974, 1975, 1976, 1977, 1978, 1979, 1980, 1983, 1983, 1984, 1986, 1989)
* מקום שני: 3 (1988, 1990, 1991)
* מקום שלישי: 2 (1981, 1985)
טורנירי הוקי בינלאומיים
* גביע Ahern
* מקום שני: 1 (1965)
פרס טורניר העיתון "לנינגרדסקאיה פרבדה"
* מקום שני: 1 (1989)

== מאמני הנבחרת ==
{| class="wikitable" cellpadding="3" width="50%"
! שנים
! מאמן
|- align="center"
| 1974–1975
| יורי מורוזוב
|- align="center"
| 1976
| איגור טוזיק
|- align="center"
| 1977–1979
| ויטלי דוידוב
|- align="center"
| 1980–1981
| יורי מורוזוב
|- align="center"
| 1982
| איגור טוזיק
|- align="center"
| 1983
| אנטולי קוסטריוקוב
|- align="center"
| 1984
| איגור דמיטרייב
|- align="center"
| 1985
| ולדימיר קיסליוב
|- align="center"
| 1986–1987
| ולדימיר וסילייב
|- align="center"
| 1988
| אנטולי קוסטריוקוב
|- align="center"
| 1989–1991
| רוברט צ'רנקוב
|- align="center"
|}

== ראו גם ==
* נבחרת רוסיה בהוקי קרח לנוער

== קישורים חיצוניים ==
* [http://hockeyarchives.ru/junior.html נבחרת ברית המועצות בהוקי לנוער] באתר "ארכיוני הוקי" 

== הערות שוליים ==

ברית המועצות
קטגוריה:הוקי קרח סובייטי
נשים גדולות

נשים גדולות (באנגלית: Babes) הוא סיטקום אמריקאי ששודר בימי חמישי בשעה 20:30 במשך עונה אחת בערוץ פוקס, החל מה-13 בספטמבר 1990 ועד ל-19 במאי 1991. הסדרה נוצרה על ידי גייל פארנט וטראסי ג'קסון והופקה על ידי "סנדולאר הפקות" (בבעלות דולי פרטון וסנדי גאלין) עבור פוקס המאה ה-20. במרכז הסדרה נמצאות שלוש אחיות שמנות, שעוברות חוויות שונות מלבד המשקל שלהן, כגון: עבודה, מערכות יחסיות, פופולריות והקמת משפחה. שלוש האחיות חולקות יחד דירה אחת קטנה בניו יורק, בה חדר שינה אחד בלבד, דבר המוסיף לחיכוך הקומי שבין הדמויות.

למרות שהסדרה משפחת סימפסון שודרה לפניה, רק אחוז קטן מהצופים המשיך לצפות גם בסדרה נשים גדולות, בין השאר בשל המחלוקות שהיא עוררה. הסדרה לא המשיכה לעונה שנייה, ובוטלה בסוף עונת 1990-1991.

==שחקנים ודמויות==
{| class="wikitable" style="font-size:90%; line-height:1.2"
! שם השחקן/ית
! שם הדמות
! אודות הדמות
|-
| סוזן פרץ
| דרלין גילברט
| האחות הבכורה, העוסקת בגידול וטיפוח כלבים ולאחרונה התגרשה (בעלה ניהל רומן עם היועצת שלהם לירידה במשקל).
|-
| וונדי ג'ו ספרבר
| שרלין גילברט
| האחות האמצעית, מאפרת עבור צלם מסחרי.
|-
| לסלי בון
| מרלין גילברט
| האחות הצעירה, קופאית, ובהמשך שחקנית בפרסומות ובאופרות סבון. נראית כדמות חולמנית עם אישיות חמימה.
|-
| ריק אוברטון
| רוני אנדרווד
| בן-זוגה של שרלין, בעל מסעדה.
|-
| נדרה וולץ
| פלורנס ניומן 
| בעלת הדירה.
|-
|}

== פרקים ==

==תגובות וביקורות==
בתחילה, הסדרה ספגה ביקורת קשה מצד מספר ארגונים על כך שהיא לועגת לאנשים הסובלים מעודף משקל, וזאת בשל מספר בדיחות שנכללו בפרקים הראשונים של הסדרה. עם זאת, הביקורות דעכו ככל שהסדרה התקדמה, ופרקים מאוחרים יותר הציגו את הדמויות השמנות באופן חיובי יותר (באחד הפרקים האחיות הסכימו שלא לעשות שימוש במילה "שמן" במהלך ריבים ביניהן). לדמויות עצמן יש השקפות שונות על דימוי הגוף שלהן: שרלין דואגת בעיקר על בריאותה ופונה לחדר כושר, שם אשה מושכת לועגת לה. מאוחר יותר, שרלין חוזרת למקום ומתעמתת עימה.

==קישורים חיצוניים==

קטגוריה:השמנת יתר בתרבות ובאמנות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:פוקס: תוכניות וסדרות
קטגוריה:קומדיות מצבים אמריקאיות
קטגוריה:תוכניות טלוויזיה שמתרחשות בניו יורק
קטגוריה:נשים בתרבות
פלאומרכיים

איור והשוואה לאדם של [[קרניוצרס (Cranioceras)]]
פלאומרכיים (שם מדעי: Palaeomerycidae) היא משפחה נכחדת של מכפיל פרסה מקבוצת הפקוריים, אשר חיה בין תקופת האאוקן עד תחילת הפליוקן. המאובנים שלהם התגלו בכל היבשות, אך מרביתם התגלו ברחבי אירופה ותחום תפוצתם מספרד עד לסין של ימינו. מינים מאוחרים יותר כמו הקרניוצרס (Cranioceras) הגיעו לאמריקה הצפונית, כשהסוג סוראמריקס (Surameryx) הגיע עד לאמריקה הדרומית. מינים אלה נחשבים למינים הדומים לאיילים ולאיילי המושק, אך שונים מעט משניהם.

הפלאומרכיים היו בעלי קרניים ענפות דומות לקרני האיילים, אך דמו מעט גם לאנטילופות ובייחוד לאנטילוקפרה, אם כי חלק מהם נשאו קרניים הדומות לקרני ג'ירפה ופנו מעט אחורה מעצם המצח. לחלק מהמינים היו ארבעה בסיסי קרניים שדמו לקרני ג'ירף. ואצל כמה סוגים כמו הקסנוקריקס (Xenokeryx), בלט בקצה הגולגולת הגדולה קצה דמוי "עטרה", אשר עזר לזכרים להילחם על נקבות.

מינים אלה דמו במבנה גופם לצבאיים, אך היו כבדים יותר, כשהגדולים שבהם הגיעו למשקל 350 עד 500 קילוגרם. הם היו בעלי רגליים ארוכות ושריריות וככל הנראה חיו ביערות וניזונו מצמחייה רכה או מצמחי מים, בהסתמך על מבנה שיניהם הדומה לג'ירפיים פרימיטיבים.

==מיון==
*סוג Amphitragulus
*תת-משפחה Dromomerycinae
**סוג Asiagenes
**שבט Aletomerycini
***סוג Sinclairomeryx
***סוג Aletomeryx
***סוג Surameryx
**שבט Dromomerycini
***סוג Drepanomeryx
***סוג Rakomeryx
***סוג דרומומריקס (Dromomeryx)
***סוג Subdromomeryx
**שבט Cranioceratini
***סוג Barbouromeryx
***סוג Bouromeryx
***סוג Procranioceras
***סוג Cranioceras
***סוג Pediomeryx
***סוג Yumaceras
*תת-משפחה Palaeomerycinae
**סוג Palaeomeryx
**סוג אמפלומריקס (Ampelomeryx)
**סוג טריצרומריקס (Triceromeryx)
**סוג קסנוקריקס (Xenokeryx)
*תת-משפחה Lagomerycinae
**סוג Lagomeryx

ייתכן שגם הסוגים Ligeromeryx ו-Stephanocemas משויכים לכאן, אך חוקרים אחרים משייכים אותם למשפחת האיילים כקרובי המונטיאקים.

==קישורים חיצוניים==

*
קטגוריה:מאובני טקסונים שתוארו ב-1883
פלישת הרבידים

פלישת הרבידים (בצרפתית: Les Lapins Crétins; באנגלית: Rabbids Invasion) היא סדרת אנימציה צרפתית הומוריסטית, שמשודרת בערוץ ניקלודיאון. הסדרה נוצרה על ידי חברת יוביסופט.

ספיישל של הסדרה בשם "פלישת הרבידים: המשימה - מאדים" עלה לנטפליקס ב-18 בפברואר 2022.

== תקציר עלילה ==
הסדרה עוקבת אחרי הרבידים, יצורים דמויי ארנב שחיים במרחב האנושי ומסתבכים בכל פרק בצרה אחרת. הרבידים מתקשרים ומדברים בשפתם.

== שידור ==
{| class="wikitable plainrowheaders" style="text-align:center;"
! colspan="2" rowspan="2" scope="col" style="padding:0 9px;" |עונה
! rowspan="2" scope="col" style="padding:0 9px;" |מס' פרקים
! colspan="2" scope="col" style="padding:0 90px;" |תקופת שידור מקורית
|-
! scope="col" |שידור ראשון
! scope="col" |שידור אחרון
|-
| scope="row" style="background:#F5DEB3; color:#100; text-align:center;" |
|1
|26
|3 באוגוסט 2013
|6 בדצמבר 2014
|-
| scope="row" style="background:#355E3B; color:#100; text-align:center;" |
|2
|26
|11 באוקטובר 2014
|16 ביוני 2016
|-
| scope="row" style="background:#1034A6; color:#100; text-align:center;" |
|3
|26
|21 ביוני 2016
|23 ביוני 2017
|-
| scope="row" style="background: #FDE79C; color: #100; text-align: center;" |
|4
|26
|1 בספטמבר 2018
|17 באוגוסט 2019
|}

== פרקים ==

== קישורים חיצוניים ==
* 

* 

קטגוריה:יוביסופט
קטגוריה:ניקלודיאון: תוכניות וסדרות
קטגוריה:סדרות טלוויזיה צרפתיות
קטגוריה:סדרות הנפשה צרפתיות
קטגוריה:תוכניות טלוויזיה בשפה הצרפתית
גאוות יחידה

גאוות יחידה הוא ביטוי בז'רגון צבאי המתאר מצב תפיסתי בו חברי יחידה חשים את עצמם בעלי ערך מוסף בולט על פני עמיתיהם.

בהשאלה משמש הביטוי להגדרת צוות, ארגון או קבוצת אנשים אשר תופסים את עצמם כמיוחדים ובעלי ערך מוסף משותף בולט על סביבתם.
==ייחודיות חיובית==
אחת מהנחות היסוד בתאוריית הזהות החברתית היא שהיחידים שואפים במהותם להשיג ייחודיות חיובית. כלומר, היחידים "חותרים למושג עצמי חיובי". כיוון שהיחידים מוגדרים במידת מה על ידי זהויותיהם החברתיות, טוענת התאוריה ש"אינדיבידואלים חותרים להשיג או לשמר זהות חברתית חיובית". עם זאת, טבעה המדויק של חתירה זו לתפיסה עצמית חיובית עומד לדיון.

גם הרצף הבין־אישי-בין־קבוצתי וגם הנחת הייחודיות החיובית נובעים ממסקנות מחקרים בפרדיגמת הקבוצה המינימלית (MGP). בפרט, נמצא שתחת תנאים מסוימים האדם יאשר הפצת משאבים שתמקסם את ייחודיותה של הקבוצה אליה הוא משתייך מול קבוצת האחר, אפילו במחיר העדפותיו ורצונותיו הפרטיים.

== בניית גאוות יחידה ==
לצורך בניית גאוות יחידה יש צורך בהגדרה ברורה של ערך מוסף משמעותי שייצור חוויית התעלות על המציאות הקיימת, בניית אמון של חברי היחידה בערך זה והבדלה של חברי הקבוצה מהסביבה באמצעות מיתוג הכולל סמלים ייחודיים.

לגאוות היחידה יש תפקיד חשוב ביצירת מורשת קרב ובהעלאת מורל הלוחמים.
== ראו גם ==
* סנוביזם
* עגה צה"לית

קטגוריה:סלנג בצה"ל
קטגוריה:סלנג עברי
קטגוריה:עברית ישראלית
ורן פלמינג

ורן פלמינג (באנגלית: Vern Fleming; נולד ב-4 בפברואר 1962) הוא כדורסלן עבר אמריקאי, אשר שיחק באופן פעיל בין השנים 1984–1997. ב-11 מתוך 12 עונותיו בליגת ה-NBA שיחק באינדיאנה פייסרס, וממוצעיו הכוללים ב-NBA הם 11.3 נקודות, 4.8 אסיסטים ו-3.4 ריבאונדים למשחק.

==קריירת מכללות==
פלמינג נולד וגדל ברובע קווינס שבעיר ניו יורק, ובין השנים 1980–1984 למד באוניברסיטת ג'ורג'יה. בשתי עונותיו הראשונות בקבוצת הכדורסל של האוניברסיטה קלע 10.0 נקודות בממוצע למשחק, לצד כוכב הקבוצה דומיניק וילקינס. בעונת 1982/1983, עם עזיבתו של וילקינס ל-NBA, הפך פלמינג לשחקן הבולט בקבוצה, והוביל אותה להעפלתה הראשונה אי פעם לטורניר אליפות המכללות עם ממוצע של 16.9 נקודות למשחק. בטורניר עצמו המשיכו ה"בולדוגס" להפתיע כשגברו על אוניברסיטת וירג'יניה קומונוולת', על אוניברסיטת סנט ג'ון (בה שיחק כריס מאלין) ועל אוניברסיטת קרוליינה הצפונית (בה שיחקו מייקל ג'ורדן, בראד דוהרטי וסם פרקינס), בדרך לשלב הפיינל פור. במשחק חצי הגמר הפסידה ג'ורג'יה בתוצאה 60–60 מול האלופה שבדרך, אוניברסיטת המדינה של קרוליינה הצפונית, אותה הוביל ת'רל ביילי. בעונתו האחרונה בליגת המכללות קלע פלמינג 19.8 נקודות בממוצע למשחק ונבחר לחמישיית העונה של "מחוז SEC", אך קבוצתו לא העפילה לטורניר האליפות.

==נבחרת ארצות הברית==
בקיץ 1984 השתתף פלמינג בטורניר הכדורסל של אולימפיאדת לוס אנג'לס כשחקן נבחרת ארצות הברית, וזכה עמה במדליית הזהב. לאורך הטורניר שיתף פעולה עם חברי היכל התהילה לעתיד מייקל ג'ורדן, פטריק יואינג וכריס מאלין, וקלע 7.7 נקודות בממוצע למשחק.

==קריירת משחק מקצועית==
בדראפט ה-NBA{{כ}} 1984 נבחר פלמינג בבחירה ה-18, על ידי אינדיאנה פייסרס. כבר בעונת הרוקי שלו שימש כרכז הפותח של הקבוצה, ובעונות הבאות ביסס את מעמדו כאחד השחקנים הבולטים של הפייסרס עם ממוצעים של 13.6 נקודות ו-5.9 אסיסטים למשחק ב-7 עונותיו הראשונות. בעונות ו- הוביל רג'י מילר את הקבוצה לשתי העפלות רצופות לגמר האזור המזרחי, אך בשתי הפעמים הפסידו הפייסרס בתוצאה 3–4, מול ניו יורק ניקס ואורלנדו מג'יק בהתאמה. בעת עזיבתו את הפייסרס בשנת 1995 ניצב פלמינג במקום הראשון בתולדות המועדון בסך משחקים (816), אסיסטים (4,038) וחטיפות (885) בקבוצה, וכן קלע את מספר הנקודות השני בגובהו (9,535), אחרי רג'י מילר.

באוקטובר 1995, לאחר 11 עונות רצופות באינדיאנה, חתם פלמינג על חוזה בניו ג'רזי נטס. בעונתו היחידה בקבוצה קלע 7.7 נקודות בממוצע למשחק.

בעונת הצטרף לקבוצת לימוז' הצרפתית, אך כבר לאחר 5 משחקים ביורוליג עזב את הקבוצה ופרש ממשחק.

==קריירת אימון==
לקראת עונת מונה לעוזרו של מאמן הפייסרס, אייזיאה תומאס. ב-3 עונותיו בתפקיד רשמה הקבוצה מאזן כולל של 131 ניצחונות ו-115 הפסדים, ובכולן הודחה בסיבוב הראשון של הפלייאוף.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת ג'ורג'יה
קטגוריה:בחירות דראפט של אינדיאנה פייסרס
קטגוריה:כדורסלני אינדיאנה פייסרס
קטגוריה:כדורסלני ניו ג'רזי נטס
קטגוריה:כדורסלני לימוז'
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:כדורסלנים באולימפיאדת לוס אנג'לס (1984)
קטגוריה:אלופים אולימפיים אמריקאים: כדורסל
קטגוריה:אמריקאים שנולדו ב-1962
רקה (איבר)

רקה או צדע (באנגלית: Temple) הוא אזור בשני צִדי הראש מאחורי העין בין החלק העליון של האוזן למצח בו מצטלבות עצמות הגולגולת.

==אנטומיה==

==חבלות==
אזור הרקה הוא אחד האזורים הרגישים בגוף, עקב קרבתו למוח ולעיניים, ובשל כך שאינו מוגן על ידי עצמות הגולגולת. מכה חזקה ברקה עלולה לגרום לאובדן הכרה ואף למוות.

== ראו גם ==
* עצם הרקה
* האונה הרקתית

== קישורים חיצוניים ==

== הערות שוליים ==

קטגוריה:ראש-צוואר
טל חיים סמנון

טל חיים סמנון (Tal-Haim Samnon, נולד בשנת 1986) הוא פסנתרן ישראלי.

== ביוגרפיה ==
=== לימודים ===
סמנון נולד בתל אביב. מגיל שש היה תלמידה של חנה שלגי בקונסרבטוריון גבעתיים. הוא בוגר בית הספר התיכון לאמנויות תלמה ילין ובשירותו הצבאי היה מוזיקאי מצטיין. בהמשך למד לתואר ראשון בבית הספר למוזיקה ע"ש בוכמן-מהטה שליד אוניברסיטת תל אביב, אצל אריה ורדי והשתלם לתעודת אמן אצל פרופסור איבלין ברנקאר בבית הספר ע"ש ג'ייקובס באוניברסיטת אינדיאנה, ארצות הברית.

=== קריירה ===
סמנון מופיע מגיל תשע בקונצרטים בישראל, באירופה, בארצות הברית ובאפריקה. הוא מנגן בקביעות בסדרות הקונצרטים של בית עיריית טמפלהוף-שנברג בברלין.

סמנון מנגן מוזיקה קאמרית ומופיע כסולן עם תזמורות רבות, בהן התזמורת הפילהרמונית הישראלית, בניצוח זובין מהטה. הוא מנגן בקביעות בקונצרטים של איגוד הקומפוזיטורים בישראל, בסדרות של מוזיאון תל אביב, בסדרת הקאמריות של הפילהרמונית, בפסטיבל קול המוסיקה בגליל העליון ועם הקאמרטה הישראלית ירושלים.

משנת 2023 הוא המנהל המוזיקלי של סדרות המוזיקה במוזיאון תל אביב לאמנות, לצידה של מאיה בלזיצמן.

=== מוזיקה ===
* DE-GA - יצירה תוכניתית, סיפור חיים על הוא שהיה להיא דרך צלילים ומוזיקה, בביצוע קריינים, זמרים, פסנתר, חליל, אבוב, קלרינט, בסון, ויולה וצ'לו. ביצוע בכורה - פסטיבל פליציה בלומנטל למוזיקה, 2019

=== כתיבה והפקה לטלוויזיה ===
* "בין פול ורלן לדביסי", מאמר על הפואמה "אור הירח" וסימבוליזם. התפרסם בשנתון של מכון ויצמן.
* כתבה בנושא חינוך מוזיקלי בישראל, הפקה והנחיה של טל סמנון, שודרה בטלוויזיה הישראלית.
* הפקה, עיבוד ונגינה בתוכנית אינטרמצו עם אריק בנושא חלומות וחזיונות ובתוכניות אחרות של הטלוויזיה החינוכית.

===תחרויות ופרסים===
סמנון זכה בפרסים בתחרויות שונות:
* תחרות ע"ש תורגמן
* תחרות רגעי שיא
* תחרות על שם פאול בן-חיים, 2004
* תחרות על שם אריאנה כ"ץ, תשס"ז (פרס שני)
* תחרות על שם קלרמונט
* תחרות האמן הצעיר
* תחרות ליונס-ישראל
* תחרות הקונצ'רטו של כיתות האמן הבינלאומיות תל-חי, 2007
* תחרות לנגינה עם מאסטרו זובין מהטה, 2005
* פרס לזכר יצחק ברון, 2009

== קישורים חיצוניים ==

* , כולל קורות חיים באנגלית של סמנון
* , מוזיאון תל אביב לאמנות, 18 במאי 2019
* [https://www.tzavta.co.il/EventPage.aspx?id=162 צוותא, טל סמנון, רסיטל וביוגרפיה]
* [https://www.keren-hadar.com/discography/de-ga "דה-גה", יצירה של טל סמנון] בביצוע קרן הדר, שירה, טל סמנון, פסנתר

== הערות שוליים ==

קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי תלמה ילין
קטגוריה:פסנתרנים ישראלים
קטגוריה:ישראלים שנולדו ב-1986
קרין אהרון

קרין אהרון (נולדה ב-9 בנובמבר 1976) היא סופרת ומרצה ישראלית.

== ביוגרפיה ==
אהרון נולדה וגדלה בצפת. אמה עלתה מרומניה, ואביה מוצאו מאחת המשפחות הוותיקות בעיר בצפת.

היא למדה עריכת דין ועסקה בתחום תקופה מסוימת לפני שעברה לעבוד בשירות המדינה.

בגיל 36 גילתה אהרון שחלתה בטרשת נפוצה, ובהמשך, בעקבות הידרדרות במצבה הרפואי, עזבה את מקום עבודתה ופנתה לקריירה בתחום הכתיבה.

בשנת 2019 הוציאה לאור את ספרה הראשון "גנים טובים" שעוסק לראשונה בספרות הישראלית בהתמודדות עם נשאות המוטציה בגן BRCA. הסיפור מבוסס על סיפורה האישי והמשפחתי של קרין אהרון. הספר תורגם לאנגלית ונמכר באמזון בשם "A part of Me".

בשנת 2020 ראה אור ספרה השני "הדשא של השכנה". בשנת 2022 ראה אור ספרה השלישי, "עד הכוכבים", ובשנת 2023 ראה אור ספר הנוער שכתבה: "שומרי המחברת 1 תעלומת השבט האבוד"<ref></ref>.

אהרון מייסדת מנהלת קהילת ״גנים טובים - קהילת נשאיות brca בישראל״<ref></ref> ובנוסף מרצה לצוותים רפואיים בתחום במרפאות ובתי חולים ברחבי הארץ ועוד.

== ספריה ==
* גנים טובים (A Part of Me) (2019)
* הדשא של השכנה (2020)
* Have You Hears About Karen (2020)
* עד הכוכבים (2022)
* שומרי המחברת 1 תעלומת השבט האבוד (2023)
* שומרי המחברת 2 המאבק על הגבעה הירוקה (2024)

== קישורים חיצוניים ==
* 
* 
* [http://karinaharon.com/ אתר האינטרנט של קרין אהרון]
* [https://www.facebook.com/watch/?v=269426593948622 ראיון בתוכנית הבוקר "פאולה וליאון", 5 במרץ 2019]
* [https://www.youtube.com/watch?v=_sMH0vJRrkg ראיון בתוכנית "משפחה פלוס"], מיכל ינאי
* [https://simania.co.il/authorDetails.php?itemId=993340 קרין אהרון] באתר סימניה

== הערות שוליים ==

קטגוריה:סופרות ישראליות
קטגוריה:עורכות דין ישראליות
קטגוריה:ישראליות שנולדו ב-1976
איליה שקורין

איליה סרגייביץ' שקורין (בבלארוסית: Ілля Сяргеевiч Шкурын; נולד ב-17 באוגוסט 1999) הוא כדורגלן בלארוסי המשחק בעמדת החלוץ בסטאל מיילץ מליגת העל הפולנית, בהשאלה מצסק"א מוסקבה.

== קריירת מועדונים ==
איליה בוגר בית הספר לספורט של ויטבסק. מאז 2016 הוא החל לשחק במועדון ויטבסק. בשנת 2017 הוא ביסס את עצמו כחלוץ מבטיח כאשר כבש 11 שערים באליפות הנוער. ביולי 2016 הוא הוזמן לדינמו קייב, אך עד מהרה שב לוויטבסק,<ref>[https://by.tribuna.com/football/1054440341.html Валерий Исаев: «Вместе с киевским „Динамо“ решили, что пока Шкурину лучше играть в основном составе „Витебска“, а из Украины будут следить»]</ref> שם זומן לקבוצה הבוגרת אחרי שרשם לזכותו 32 שערים ב-38 הופעות במדי קבוצת הנוער. ב-23 ביולי 2017 ערך את הופעת הבכורה שלו במשחק שמינית גמר הגביע הבלארוסי "סלוצק" (שהסתיים בשוויון מאופס והוכרע בבעיטות עונשין), כשעלה כמחליף בדקה ה-87, ואז שיחק 30 דקות של תוספת זמן על המגרש ויצר מספר רגעים מסוכנים. שבוע לאחר מכן, ב-29 ביולי ערך את הופעת הבכורה שלו בליגה הבלארוסית, כשעלה כמחליף במחצית השנייה של משחק הבית מול קרומקאצ'י (2-2). במשחק זה גרם לשוער האורחת, יבגני קוסטוקיביץ', לספוג כרטיס אדום. ב-5 באוגוסט, במשחקו השני בליגה מול דניפרו מוהילב, המשיך כמחליף בדקה ה-70 וכבש שער ניצחון. מספטמבר 2017 עד סוף העונה לא עלה למגרש בגלל פציעה.

בעונת 2019 שיחק בקבוצת Energetik-BGU ממינסק והוכתר למלך השערים של הליגה עם 19 שערים, כאשר המועדון מסיים במקום ה-12 מתוך 16.<ref></ref>

ב-23 בדצמבר 2019 חתם על חוזה עם צסק"א מליגת העל הרוסית.<ref>[https://www.championat.com/football/news-3931361-cska-podpisal-kontrakt-s-belorusskim-napadajuschim-shkurinym.html ЦСКА подписал контракт с белорусским нападающим Шкуриным] // Чемпионат, 23.12.2019.</ref><ref>[https://sport24.ru/news/football/2019-12-23-tsska-podpisal-kontrakt-s-belorusskim-napadayushchim-shkurinym ЦСКА подписал контракт с белорусским нападающим Шкуриным] // Sport24, 23.12.2019.</ref>

ב-27 בפברואר 2022 הושאל לחצי עונה לראקוב צ'נסטוחובה מליגת העל הפולנית.

בספטמבר 2022 הושאל למכבי פתח תקווה מהליגה הלאומית. ב-12 בספטמבר כבש את שער הבכורה במדי המועדון במשחק ליגה נגד הפועל ראשון לציון.

ב-5 ביולי 2023 הושאל לסטאל מיילץ מליגת העל הפולנית.

== בנבחרת ==
ב-1 בספטמבר 2017 ערך את הופעת הבכורה שלו בנבחרת בלארוס עד גיל 21 במסגרת טורניר המוקדמות של אליפות אירופה 2019 מול יוון שהסתיים בהפסד 0–2, כשעלה כמחליף במחצית השנייה. ב-19 בנובמבר 2019 כבש את שערו הראשון בניצחון 0–2 על גיברלטר.

== קישורים חיצוניים ==

== הערות שוליים ==

קטגוריה:כדורגלנים בלארוסים
קטגוריה:חלוצי כדורגל בלארוסים
קטגוריה:כדורגלני ויטבסק
קטגוריה:כדורגלני צסק"א מוסקבה
קטגוריה:כדורגלני דינמו קייב
קטגוריה:כדורגלני ראקוב צ'נסטוחובה
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:בלארוסים שנולדו ב-1999
לאנס גודן

לאנס קרטר גודן (באנגלית: Lance Carter Gooden; נולד ב-1 בדצמבר 1982) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס החמישי של מדינת טקסס מאז 2019.

== ביוגרפיה ==
גודן נולד בעיר טרל שבמחוז קאופמן השוכנת מזרחית לדאלאס שבטקסס. ב-2001 סיים את לימודיו התיכוניים בבית הספר התיכון של עיריית טרל. הוא סיים את לימודיו האקדמיים באוניברסיטת טקסס באוסטין עם תואר ראשון בלימודי ממשל. בבחירות המקדימות שנערכו במפלגה הרפובליקנית לבחירת נציג המפלגה שיתמודד על ייצוג המחוז הרביעי בבית המחוקקים של טקסס, גבר על חברת בית הנבחרים של טקסס המכהנת בטי בראון.

עם היבחרו לבית הנבחרים של טקסס ב-2011, עסק גודן בעיקר בענייני תקציב מדינת טקסס. הוא כיהן בוועדת ההקצבות, בוועדה לענייני המחוז ובוועדת כללי הבית של בית הנבחרים. בבחירות הכלליות ב-2010 לא הציבה מולו המפלגה הדמוקרטית אף מועמד משום שהבחירות במחוז הרפובליקני הכבד אותו ייצג היו מעין "משחק מגור". במאי 2012 זכה שוב במועמדות המפלגה הרפובליקנית לבית הנבחרים של טקסס אחרי שגבר על יריבו בבחירות המקדימות סטיוארט שפיצר, ובבחירות הכלליות התתמודד בשנית ללא יריב דמוקרטי.

עם זאת, ב-4 במרץ 2014, שפיצר, שהתמודד בבחירות המקדימות במפלגה הרפובליקנית, גבר על גודן ונבחר למועמד המפלגה. ב-2016 זכה גודן בפעם השלישית במועמדות מפלגתו ושב לכהן בבית הנבחרים מ-2017 עד שנשבע אמונים לתפקידו בקונגרס של ארצות הברית. בבחירות 2018 בארצות הברית נבחר לייצג את מחוז הקונגרס החמישי של טקסס בבית הנבחרים של ארצות הברית, לאחר שקיבל 62.7 אחוז מקולות הבוחרים. בקונגרס ה-116 מכהן גודן כחבר הוועדה לשירותים פיננסיים, שם משמש כסגן החבר הבכיר בוועדת המשנה של הוועדה לענייני שיכון, פיתוח קהילתי וביטוח.

ב-1 באוקטובר 2016 נישא גודן לאלכסה קאליגס, בת למשפחה בשריבפורט שבלואיזיאנה. ב-1 בפברואר 2018 חבקו את בנם הראשון.

== קישורים חיצוניים ==

* 

* 

== הערות שוליים ==

קטגוריה:בוגרי אוניברסיטת טקסס באוסטין
קטגוריה:חברי בית המחוקקים של טקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1982
בארניז

בארניז הוא מותג חנויות כלבו יוקרתי אמריקני, של חברת בארניז ניו יורק בע"מ (באנגלית: Barneys New York Inc) שנוסדה בשנת 1923 בעיר ניו יורק. המותג הציג לשוק האמריקאי מותגי יוקרה עיקריים ובהם ארמני, עזדין אלייאה, קום דה גרסון, כריסטיאן לובוטן וארמנג'ילו זגנה.

ב-11 באוגוסט 2019 בארניז ניו יורק הגישה בקשה לפשיטת רגל (צ'פטר 11) וסגרה 15 מתוך 22 חנויותיה, כולל חנויות דגל בלאס וגאס, שיקגו וסיאטל. לאחר מכירתו בנובמבר 2019, קבוצת "מותגים אותנטיים" תשתלט על מותג ותעניק זיכיון לשימוש בו לרשת סאקס השדרה החמישית בניו יורק.<ref>[https://www.nytimes.com/2019/11/01/business/media/barneys-bankruptcy-authentic-brands.html Barneys Is Sold for Scrap, Ending an Era] Vanessa Friedman and Sapna Maheshwari, New York Times, November 1, 2019</ref><ref>[https://fortune.com/2019/11/01/bankrupt-barneys-new-york-saks-fifth-avenue/ Barneys New York bankrupt] Phil Wahba, Fortune, November 1, 2019</ref>

== החנויות ==
לפני פירוקה, בארניז ניו יורק הפעילה חמש חנויות דגל בארצות הברית.<ref></ref> מסעדות Freds פעלו בחנויות בבוורלי הילס, שדרת מדיסון, מנהטן תחתית וסן פרנסיסקו.<ref></ref>

בשנת 2014 הודיעה החברה על תוכניות לחנות דגל בבל הארבור, פלורידה, כחלק מהרחבה מתוכננת של מרכז הקניות שם.<ref></ref> החנות אמורה הייתה להיפתח בשנת 2023.<ref></ref>

בארניז ניו יורק סגרה את חנות הדגל שלה ב-Northpark Center בדאלאס בשנת 2013.<ref></ref> החנות שלה בכיכר האופנה בסקוטסדייל, אריזונה נסגרה בשנת 2016.<ref></ref> החברה פתחה חנות גברים בודדת בסן פרנסיסקו בפברואר 2016, ובקיץ 2018 הודיעה שהיא תוסיף מסעדה.<ref></ref><ref></ref>

בנוסף לעסק המלא של החברה פועלות שתי חנויות מחסנים. שש חנויות בארניז ושש חנויות מחסנים פועלות בחטיבת יפן שלה.<ref></ref>

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ניו יורק: כלכלה
קטגוריה:רשתות שיווק אמריקאיות
קטגוריה:רשתות כלבו
ויל טיודור

ויליאם ג'יימס סיברי טיודור (באנגלית: William James Sibree Tudor; נולד ב-11 באפריל 1987) הוא שחקן אנגלי.

==ביוגרפיה==
טיודור נולד בלונדון, ולמד משחק ב-Royal Central School of Speech and Drama שבאוניברסיטת לונדון.

בין השנים 2013 ל-2015 שיחק בסדרת הטלוויזיה "משחקי הכס" של HBO בתפקיד אוליבאר. ב-2014 הופיע במיני-סדרה "The Red Tent". ב-2015 החל להופיע בסדרה "אנושיים" של ערוץ 4 ו-AMC. בשנים 2017 ו-2018 גילם את סבסטיאן ורלאק/ג'ונתן מורגנשטרן בסדרה "ציידי הצללים" של ערוץ Freeform.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2011
| תקוות גדולות
| dir="ltr" | Great Expectations
| מעריץ של אסטלה
| מיני-סדרה
|-
| 2013–2015
| משחקי הכס
| dir="ltr" | Game of Thrones
| אוליבאר
| סדרת טלוויזיה (7 פרקים)
|-
| 2013
| רופאים
| dir="ltr" | Doctors
| סם ריד הצעיר
| בפרק "Turn Back Time"
|-
| rowspan="4" | 2014
| במועדון
| dir="ltr" | In the Club
| ג'ק מורהאוס
| סדרת טלוויזיה (4 פרקים)
|-
|האוהל האדום
| dir="ltr" | The Red Tent
| יוסף
| מיני-סדרה
|-
| האקדמיה לערפדים
| dir="ltr" | Vampire Academy
| Senior Novice
|
|-
| בונובו
| dir="ltr" | Bonobo
| טובי
|
|-
| 2015–2018
| אנושיים
| dir="ltr" | Humans
| אודי / V
| תפקיד ראשי
|-
| 2016
| מר סלפרידג'
| dir="ltr" | Mr Selfridge
| פרנק ויטלי
| סדרת טלוויזיה (4 פרקים)
|-
| 2018-2017
| ציידי הצללים
| dir="ltr" | Shadowhunters
| סבסטיאן ורלאק / ג'ונתן מורגנשטרן
| סדרת טלוויזיה (11 פרקים)
|-
| 2018
| טרוויל ודין
| dir="ltr" | Torvill & Dean
| כריסטופר דין
| סרט טלוויזיה
|-
| 2019
|
| dir="ltr" | Tomorrow
| טריסטאן
| סרט קולנוע
|-
| 2020
| התעשייה
| dir="ltr" | Industry
| תיאו טאק
| סדרת טלוויזיה
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:לונדון: אישים
קטגוריה:אנגלים שנולדו ב-1987
פול מיטשל

פול מיטשל השלישי (באנגלית: Paul Mitchell III; 14 בנובמבר 1956 – 15 באוגוסט 2021) היה פוליטיקאי ואיש עסקים אמריקאי, שכיהן כחבר בית הנבחרים של ארצות הברית מטעם מחוז הקונגרס העשירי של מדינת מישיגן בשנים 2021-2017. מיטשל, שהיה חבר המפלגה הרפובליקנית ובהמשך עצמאי, סיים את כהונתו בינואר 2021 לאחר שהודיע ביולי 2019 כי אין בכוונתו להתמודד בבחירות 2020.

== ביוגרפיה ==
מיטשל נולד בבוסטון, בירת מסצ'וסטס, וגדל בין ששת אחיו בעיירה ווטרפורד שבמישיגן. הוא סיים את לימודי תואר ראשון באוניברסיטת המדינה של מישיגן ב-1978. מיטשל היה הבעלים והמנהל של מרכז החינוך הרפואי "רוס". ב-2013 התמודד מיטשל לסנאט של מישיגן מטעם המחוז ה-32 אך בהמשך פרש מהמירוץ. מאוחר יותר התמנה ליושב ראש "קואליציית האמונה והחופש", מוסד ללא כוונת רווח.

בבחירות 2014 בארצות הברית התמודד מיטשל לבית הנבחרים של ארצות הברית מטעם מחוז הקונגרס הרביעי של מישיגן, אך הפסיד בבחירות המקדימות שנערכו במפלגה הרפובליקנית לג'ון מולנאר.

ב-2015 עבר מיטשל להתגורר בתחומי מחוז הקונגרס העשירי של מישיגן במטרה להתמודד לבית הנבחרים מטעם אותו המחוז לקראת בחירות 2016, בעקבות החלטתה של חברת בית הנבחרים קנדיס מילר שלא להתמודד לבחירה מחדש. הוא זכה בבחירות המקדימות וגבר על יריביו פיל פבלוב ואלן סנבורן. ביום הבחירות הכלליות גבר על יריבו מהמפלגה הדמוקרטית פרנק אקביטי ונבחר אל הקונגרס ה-115 של ארצות הברית. מיטשל הושבע לתפקידו בראשית ינואר 2017. הוא חבר בוועדת המחקר הרפובליקנית, והצביע בעד "חוק הבריאות האמריקאי" שיזמו הרפובליקנים בקונגרס במטרה להחליף את חוק הגנת החולה וטיפול בר השגה.

בסמוך להודעת פרישתו מהקונגרס, זמן קצר לאחר שנשיא ארצות הברית דונלד טראמפ פרסם רשומה ברשת החברתית "טוויטר" ב-14 ביולי בו קרא לחברות הקונגרס אילהאן עומאר, רשידה טליב, אייאנה פרסלי ואלכסנדריה אוקסיו-קורטז (הידועות כחברות הסקווד) לשוב לארץ מקורן, התקשר מיטשל למנהיג הרפובליקנים בבית הנבחרים קווין מקארתי וביקש ממנו לדרוש מהנשיא לחדול משימוש ברטוריקה שכזו. ביולי 2019 הודיע מיטשל כי לא יתמודד לתקופת כהונה שלישית בבית הנבחרים, בנימוק כי מאס ב"רטוריקה ועוקצנות" של וושינגטון הבירה בשל רצונו לבלות זמן רב יותר עם משפחתו. במקומו נבחרה אל בית הנבחרים ליסה מקליין.

ב-15 בדצמבר 2020, פחות מחודש ימים לתום כהונתו, הכריז מיטשל על עזיבתו את המפלגה הרפובליקנית בשל חילוקי הדעות שלו עם הנשיא דונלד טראמפ ומאמצי הנשיא לערער על תוצאות הבחירות לנשיאות ארצות הברית 2020. מיטשל הודיע גם כי יבקש ממזכיר בית הנבחרים לשנות את השתייכותו הפוליטית מ"רפובליקני" ל"עצמאי".

נפטר ב-15 באוגוסט 2021 לאחר מאבק במחלת הסרטן.

== קישורים חיצוניים ==

* 

* 

== הערות שוליים ==

קטגוריה:בוגרי אוניברסיטת המדינה של מישיגן
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:אמריקאים שנפטרו מסרטן
קטגוריה:אמריקאים שנולדו ב-1956
קטגוריה:אמריקאים שנפטרו ב-2021
אירינה סטרשנבאום

אירינה ולדימירובנה סטרשנבאום (ברוסית: Ирина Владимировна Старшенба́ум; נולדה ב-30 במרץ 1992, מוסקבה, רוסיה) היא שחקנית קולנוע רוסייה.

== ביוגרפיה ==
אירינה היא אחייניתה של השחקנית אנה סטרשנבאום. אביה של אירינה הוא אחיה הגדול של אנה מנישואיה הקודמים של אביה. אירינה היא בוגרת אוניברסיטת הדפוס במוסקבה על שם איוואן פיודורוב (בפקולטה לעסקי מדיה ויחסי ציבור). בנוסף סיימה קורסים באמנות התיאטרון, רטוריקה ופילוסופיה באוניברסיטת מוסקבה הממלכתית לפסיכולוגיה ופדגוגיה, השתתפה בהדרכות פסיכופיזיות למשחק של אלכסנדר דזיובה, ואף למדה לנגן על סקסופון.

היא החלה את קריירת המשחק שלה בשנת 2013. בשנת 2017 ערכה את הופעת הבכורה הקולנועית שלה בתפקיד הראשי בדרמת המדע בדיוני "משיכה" בבימויו שלפיודור בונדרצ'וק, אותו היא מכנה הסנדק הקולנועי שלה. היא שבה לגלם את דמותה גם בסרט ההמשך משנת 2020, "פלישה".

בשנת 2018 יצא סרטו של קיריל סרברניקוב אודות ויקטור צווי ומייק נאומנקו "קיץ", בו שיחקה אירינה בתפקיד הנשי הראשי. בשנת 2015 היא הייתה מנחת הפסטיבל הבינלאומי לסייף, "חרב הכסף". בחורף 2018 הקליטה יחד עם שחקנים ומוזיקאים נוספים הודעת וידאו משותפת לנשיא פוטין בבקשה לאמץ את החוק להגנת זכויות בעלי החיים.<ref>[http://www.starhit.ru/video/dakota-bronevitskaya-i-starshenbaum-obratilis-k-prezidentu-138609/ Дакота, Броневицкая и Старшенбаум обратились к президенту]</ref>

== חיים אישיים ==
לאחר צילומי הסרט "משיכה", היא החלה לצאת עם השחקן אלכסנדר פטרוב אותו הכירה על הסרט. בשנת 2017 הם הודיעו על אירוסיהם, אולם ביוני 2019 הודיעו בני הזוג על פרידתם.<ref></ref><ref></ref>
== פילמוגרפיה ==
=== משחק ===
* 2015 – מעבר דירה – "נסטיה סמיונובה"
* 2015 – גג העולם – "אולגה שובינה"
* 2016 – תן – קלינה פולטאב'צנקו, עובדת קרן הקולנוע הממשלתית
* 2016 – אולגה – "סבטלנה"
* 2017 – משיכה – "יוליה לבדבה"
* 2017 – מים שחורים – "פולינה"
* 2017 – צריף החייב — "אלה"
* 2018 – על הקרח – "ז'יונובה", מתחרה
* 2018 – קיץ – "נטליה נאומנקו"
* 2018 – קילימינג'רו – "מארוסיה"
* 2018 – Т-34<ref></ref> – המתורגמנית "אניה יארצבה"
* 2019 – הפלגשות – "אוליאנה"
* 2019 – מורות – "מריה גריגורייבה"
* 2020 – פלישה – "יוליה לבדבה"
* 2020 - אופק
* 2020 – שרלוק הולמס ברוסיה – "סופיה"
* 2022 - Die stillen Trabanten - "מריקה"
* 2023 - Shoshana

===דיבוב===
* 2018 – ראלף שובר את האינטרנט – "סינדרלה" (דיבוב רוסי)
* 2021 – אגדה ממבט ראשון – "מיי"

== פרסים ==
* 2017 - פרס "התקדמות" מאת המהדורה הרוסית של ההוליווד ריפורטר - קטגוריית "השחקנית המבטיחה ביותר".<ref></ref>
* 2018 - פרס חד קרן הזהב בקטגוריית השחקנית הטובה ביותר, על תפקידה בסרט "קיץ", בבימויו של קיריל סרברניקוב.<ref></ref>

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה רוסיות
קטגוריה:מוסקבה: אישים
קטגוריה:שחקניות תיאטרון רוסיות
קטגוריה:שחקניות רוסיות
קטגוריה:רוסיות שנולדו ב-1992
קטגוריה:רוסים שנולדו ב-1992
מרים דרוק

מרים דרוק (נולדה ב-1968) היא מנכ"לית ודירקטורית ישראלית. 

נכון לשנת 2024 מכהנת דרוק כמנכ"לית בחברת הנדל"ן JTLV - מנכ"לית פארק העסקים GreenWork שביקום. 

בנוסף, מכהנת דרוק כדירקטורית חיצונית בחברת "אתגר", חברה לניהול תיקי השקעות של בנק מזרחי טפחות.

החל מאפריל 2024 החלה לכהן כנציגת ציבור בוועדת מחקר של רשות החדשנות.

דרוק כיהנה כמנכ"לית איגוד התעשייה הקיבוצית ושימשה יו"רית עמותת "אגריטך" לקידום התעשייה החקלאית, כמו כן הייתה דירקטורית ב"אמבר" מקבוצת מפעלי גרנות. 

קודם לכן הייתה מרכזת משק ביקום ודירקטורית בגד"ש חוף השרון<ref></ref><ref></ref><ref></ref>.
== ביוגרפיה ==
דרוק נולדה בפתח תקווה וגדלה במשפחות אומנה ובפנימיות. בגיל 14 הגיעה לקיבוץ יקום במסגרת חברת נוער. בקיבוץ מצאה בית ומשפחה. הדריכה בתנועת הנוער של השומר הצעיר, ויצאה לשנת שירות בכרמיאל. בעלת תואר ראשון ושני במנהל עסקים בהצטיינות.

במסגרת תפקידה כרכזת משק פיתחה קורסים של עתודה ניהולית<ref></ref>, יזמה ושידרה את "שעתיים כי טוב", תוכנית חברתית ברדיו 90. הייתה סמנכ"לית משאבי אנוש במפעלי קבוצת פלסטיב ומנהלת משאבי אנוש בדקסון – דקסל פרמה טכנולוגיות.

מנובמבר 2018 עד ספטמבר 2021 כיהנה כמנכ"לית איגוד התעשייה הקיבוצית. דרוק היא האישה הראשונה שמונתה למנכ"לית האיגוד מאז הקמתו. בתקופת ניהולה היה המשק במשבר בשל מגפת הקורונה. עם זאת התעשייה הקיבוצית הגיעה לשיא בהיקף המכירות- 47 מיליארד שקל<ref name=":0" />. כתוצאה מהגידול במכירות שליש ממפעלי הקיבוצים הגדילו את מספר העובדים, בעיקר באזורי הפריפריה<ref name=":0"></ref><ref></ref><ref></ref>.

ב־2019 הקים האיגוד את בית הספר למנכ"ליות העתיד בהובלתן של דרוק ושל חנה רדו. תוכנית בית הספר מאפשרת להתעדכן בכלים חדשניים וכוללת סדנאות, הרצאות, נטוורקינג ולמידה מהשטח<ref></ref><ref></ref>. מספטמבר 2021 מכהנת דרוק כמנכ"לית בחברת הנדל"ן JTLV וכמנכ"לית של פארק העסקים GreenWork שביקום.

דרוק חברה במליאת המועצה האזורית חוף השרון, דירקטורית במפעל "אמבר" של המפעלים האזוריים גרנות, דירקטורית בחברת "אתגר" – ניהול תיקי השקעות של מזרחי טפחות, דירקטורית במכון היצוא, חברת הנהלה במזכירות התנועה הקיבוצית ובהתאחדות התעשיינים בישראל. נשואה ואם לשלושה<ref></ref><ref></ref>.

==הערות שוליים==

קטגוריה:מנהלות ישראליות
קטגוריה:בוגרות בית החינוך המשותף חוף השרון
קטגוריה:בוגרי בית החינוך המשותף חוף השרון
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:יקום: אישים
קטגוריה:ישראליות שנולדו ב-1968
קטגוריה:ישראלים שנולדו ב-1968
אנה סטרשנבאום

אנה גנאדייבנה סטארשנבאום (ברוסית: А́нна Генна́дьевна Старшенба́ум; נולדה ב-26 באפריל 1987, מוסקבה, רוסיה הסובייטית, ברית המועצות) היא שחקנית תיאטרון וקולנוע רוסייה.

== ביוגרפיה ==
אנה סטרשנבאום נולדה ב-26 באפריל 1987 במוסקבה. אביה גנאדי ולדימירוביץ' סטרשנבאום הוא רופא ופסיכותרפיסט מומחה לאובדנות.

היא החלה את הקריירה שלה בגיל ארבע עשרה כשנשרה מבית הספר ונכנסה לתיאטרון הנוער במוסקבה בניהולו של ויאצ'סלב ספסיווצב, שם השתתפה בעיקר בסצנות המוניות כניצבת. בשנת 2004 נכנסה ללימודים במכון GITIS. לאחר פגישה עם ולדימיר נזארוב, סטרשנבאום כיכבה בתפקיד קטן בסרט "גלאי שקר למכירה" (2005). לאחר שמעולם לא סיימה את לימודיה ב-GITIS, בשנת 2006 עזבה סטרשנבאום את המכון והגיעה לעבוד במרכז הדרמה והבימוי בניהולם של אלכסיי קאזאנצב ומיכאיל רושצ'ין.

אנה שיחקה את התפקיד הראשי הראשון שלה בסרטו משנת 2008 של ליאוניד ריבקוב "תגיד ליאו", שזכה באותה שנה בפרס פסטיבל הסרטים הבינלאומי פסיפיק מרידיאן בוולדיווסטוק בקטגוריית "פרס הקהל לסרט הרוסי הטוב ביותר".<ref></ref> בקיץ 2010, סטרשנבאום בת ה-21 השתתפה בצילום אירוטי בדהב ונתנה ריאיון למגזין מקסים, שם הושוותה למילה יובוביץ' ונטלי פורטמן. ברם בהמשך, היא התחרטה על הצילום ההוא.

בשנת 2011 הייתה אנה חברה בחבר השופטים של פסטיבל הקולנוע הרוסי השנתי "חלון לאירופה" בוויבורג, בבחירת הזוכים בקטגוריית "הסרט העלילתי".<ref></ref> בשנת 2012 השתתפה סטרשנבאום בפרויקט החינוכי "פוליגלוט" של ערוץ הטלוויזיה "תרבות" (מבית VGTRK), שם, יחד עם אמנים, סופרים ובמאים צעירים אחרים, תחת הנהגתו של דמיטרי פטרוב, ניסתה ללמוד איטלקית מאפס תוך 16 שעות.<ref>[http://tvkultura.ru/brand/show/brand_id/17526 «Культура»: Полиглот. Итальянский язык]</ref>

בשנת 2017, אנה לקחה חלק בדיבוב אחת הדמויות במשחק המחשב מבית MOBA, "League of Legends" והפכה לקולה של האלופה אוולין.

=== חיים אישיים ===
מאז 2009, אנה סטרשנבאום נשואה לשחקן הרוסי אלכסיי ברדוקוב. לשניים בן - איוואן (שנולד בנובמבר 2011).<ref name="autogenerated2"></ref><ref name="autogenerated1"></ref>

העיתונות הרוסית הזכירה גם רומן שהיה לסטרשנבאום עם השחקן ולדימיר יאגליץ', שכמעט הרס את משפחתה. באוגוסט 2017, השחקנית הודיעה על גירושיה מברדוקוב.<ref></ref>

היא אחייניתה של השחקנית אירינה סטרשנבאום. אירינה היא בתו של אחיה הגדול של אנה מנישואיהם הקודמים של אביהם.

== פילמוגרפיה נבחרת==

== קישורים חיצוניים ==

* [http://www.ruskino.ru/art/6356 אנה סטרשנבאום] באתר Ruskino.ru
* [http://www.afisha.ru/people/332731/ אנה סטרשנבאום] באתר Afisha.ru
* [https://www.kinopoisk.ru/name/1608272 אנה סטרשנבאום] בפורטל KinoPoisk
== הערות שוליים ==

קטגוריה:שחקניות קולנוע וטלוויזיה רוסיות
קטגוריה:מוסקבה: אישים
קטגוריה:שחקניות תיאטרון רוסיות
קטגוריה:שחקניות רוסיות
קטגוריה:רוסיות שנולדו ב-1989
קטגוריה:רוסים שנולדו ב-1989
רכס בראון (אנטארקטיקה, הרי פראמנס)

רכס בראון או פסגות סורטינדיין (באנגלית: Brown Range או Sørtindane Peaks) הוא רכס הרים המורכב משבע פסגות בהרי פראמנס באדמת מק. רוברטסון, שבאנטארקטיקה.

הרכס מצוי כ-4 קילומטרים דרומית להר טווינטופ.

הפסגה הגבוהה ברכס היא פסגת גורדון, שגובהה 1,484 מטרים מעל פני הים.

== היסטוריה ==
=== גילוי הרכס ===

הרכס מופה על ידי קרטוגרפים נורווגיים, בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.

=== מקור השם ===

הקרטוגרפים הנורווגים שמיפו את ההרים קראו להם "פסגות סורטינדיין" (בנורווגית: "Sørtindane" - פסגות הרי הדרום").

הרכס נקרא על שמו של ד. א. בראון (D. A. Brown), מפעיל רדיו בתחנת מוסון בשנת 1958.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:14236 רכס בראון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2248 רכס בראון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13704&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס בראון] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25597152 מפת אזור רכס בראון]

== הערות שוליים ==

בראון
רכס קייסי

רכס קייס (באנגלית: Casey Range) הוא רכס מצוקים בהרי פראמנס, באדמת מק. רוברטסון, שבאנטארקטיקה.

ברכס מצוקים ונונאטאקים וכיוונו צפון - דרום.

הרכס ממוקם 12.8 קילומטרים מערבית מרכס דייוויד (אף הוא בהרי פראמנס).

== היסטוריה ==
=== גילוי ומיפוי הרכס ===

הרכס התגלה ב-5 בינואר 1930 ומופה לראשונה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון.

=== מקור השם ===

מוסון קרא לרכס על שמו של ריצ'רד ג. קייסי (Richard G. Casey), לימים הלורד קייסי, שהיה באותה עת בלונדון כנציג פוליטי של אוסטרליה.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=5YRNAQAAMAAJ&pg=PA293&lpg=PA293&dq=%22Casey+Range%22&source=bl&ots=ta8xXitBpZ&sig=ACfU3U3MJGktZNsJxc3_0RWKfuOJJx1WtA&hl=en&sa=X&ved=2ahUKEwiQvYzXv_fmAhVo16YKHZgdDnsQ6AEwD3oECAcQAQ#v=onepage&q=%22Casey%20Range%22&f=false Sailing Directions for Antarctica: Includes Islands South of Latitude 60.̊], P 293</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2498 רכס קייסי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2233 רכס קייס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2381&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס קייסי] באתר הגאזט האנטארקטי המשווה SCAR של ממשלת אוסטרליה
* [https://www.timeanddate.com/worldclock/@6630883 נתוני זריחת ושקיעת שמש וירח עדכניים עבור רכס קייסי]
* [https://www.timeanddate.com/moon/phases/@6630883 נתוני מצב הירח עדכניים ושנתיים עבור רכס קייסי]

== הערות שוליים ==

קייסי
קייסי
רק תגיד

רק תגיד הוא סינגל שהוקלט על ידי הזמרת-יוצרת הישראלית דיקלה, מתוך אלבום האולפן השישי שלה, חופשייה.<ref></ref> השיר יצא לאור ב-8 בינואר 2020, על ידי חברת התקליטים הליקון כסינגל השישי מתוך האלבום.

עם יציאתו, נכנס השיר אל המקום השני במצעד השבועי של מדיה פורסט.

== רקע וכתיבה ==
השיר נכתב והולחן על ידי דיקלה, דולב רם ופן חזות והופק על ידי דולב רם ופן חזות.

== וידאו קליפ ==
הווידאו קליפ המלא שצולם עבור השיר הועלה לערוץ היוטיוב של דיקלה ב-8 בינואר 2020, בסמוך לצאתו של השיר כסינגל.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי דיקלה
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:סינגלים בהוצאת הליקון
בידול פלנטרי

המבנה הפנימי של כדור הארץ

בּידוּל פְּלָנֵטָרִי הוא התהליך של הפרדת מרכיבים שונים בגוף פלנטרי כתוצאה מהתנהגותם הפיזית או הכימית, כאשר הגוף מתפתח לשכבות נבדלות זו מזו בהרכבן. בתהליך הבידול החומרים הצפופים יותר של הפלנטה (כוכב הלכת) שוקעים למרכז, בעוד חומרים פחות צפופים עולים לפני השטח. בתהליך כזה נוצרים ליבה ומעטפת וביניהן שכבות ביניים. לפעמים נוצר קרום הנפרד בהרכבו הכימי על גבי המעטפת. תהליך הבידול הפלנטרי התרחש בפלנטות, פלנטות ננסיות, באסטרואיד וסטה ובלוויינים טבעיים (כמו הירח).

== תנועת חומרים מהשמש==
בראשית ההיסטוריה של מערכת השמש, לאחר שהשמש הוצתה במרכז ערפילית השמש, התאדו המימן, ההליום וחומרים נדיפים אחרים באזור שסביב השמש. רוח השמש ולחץ הקרינה הרחיקו את החומרים האלה מהשמש, בשל צפיפותם הנמוכה. כך סולקו חומרים אלה מסביבת השמש והחלו להצטבר כפרוטופלנטים (גושי חומר ראשוניים שחגו סביב השמש).

==חימום==
בתחילה היו ריכוזים גבוהים של יסודות רדיואקטיביים בפרוטופלנטים, אך כמותם פחתה עם הזמן בשל דעיכה רדיואקטיבית. הפעילות הרדיואקטיביות גרמה לחימום הפרוטופלנטים, פגיעות ולחץ כבידה גרם להצטברות של פרוטופלנטים תוך גידול גושי החומר הראשוניים ותחילת התהוותם של כוכבי לכת.
באזורים הפנימיים בהם הייתה הטמפרטורה גבוהה חומרים עברו התכה. כך החלו חומרים צפופים יותר לשקוע לכיוון המרכז, בעוד חומרים קלים יותר עלו לפני השטח. ההרכבים של כמה מטאוריטים (achondrites) מראים כי הבידול התרחש גם בכמה אסטרואידים (למשל וסטה), שהם גופים קטנים יחסית שמהם התפתחו גושים גדולים יותר. האיזוטופ הרדיואקטיבי Al<sup>26</sup> שהיה בעל זמן מחצית חיים קצר, היה ככל הנראה מקור החום העיקרי.<ref>de Pater, I., and Lissauer, J.J. 2001. Planetary Sciences, Cambridge Univ. Press.</ref><ref>Prialnik D., Merk R., 2008. Growth and evolution of small porous icy bodies with an adaptive-grid thermal evolution code. I. Application to Kuiper Belt objects and Enceladus. Icarus 197: 211–220.</ref>

כאשר פרוטופלנטים מצטברים נוצר גוש חומר גדול המגיע לקוטר של עשרות קילומטרים. בגוש זה מוסיפים לפגוע גושי חומר קטנים יותר. האנרגיה הנובעת מפגיעת גושי חומר חיצוניים גורמת לחימום מקומי. בנוסף לחימום זה, כוח הכבידה בגוף הגדול יוצר לחצים וגורם לעליית הטמפרטורה. תנאים אלה המאפשרים התכה של חלק מהחומרים. במצב המותך של החומרים מתרחשות תגובות כימיות ונוצרים הבדלי צפיפות המאפשרים הפרדת חומרים, כאשר חומרים קלים נעים אל פני השטח והחומרים הצפופים שוקעים לעבר הליבה.

== דוגמה לבידול ==
בראשית מערכת השמש, אם נמצא גוש ברזל מותך צפוף יותר, בהשוואה לחומר היבשתי, על פני כדור הארץ, הפרשי הצפיפות גרמו לתנועת הברזל כלפי מטה. הברזל נע דרך הקרום אל המעטפת ומשם המשיך לנוע לעבר ליבת כדור הארץ. במערכת השמש החיצונית ייתכן תהליך דומה אך עם חומרים קלים יותר: הם היו עשויים פחמימנים כמו מתאן, מים נוזלים, קרח, או פחמן דו-חמצני קפוא.

== קישורים חיצוניים ==
* [https://www.aastro.net/9-10-הפרדה-פלנטרית/ הפרדה פלנטרית - דיפרנציאציה], באתר (אסטרונומיה בפעולה)

== הערות שוליים ==

קטגוריה:גאולוגיה פלנטרית
לירן כוג'הינוף

לירן כוג'הינוף (נולד ב-6 בינואר 1986) הוא עיתונאי ישראלי, כתב ופרשן לענייני חברה ופנים, מבזקן ומגיש תוכניות בכאן חדשות בתאגיד השידור הציבורי.

== ביוגרפיה ==
כוג'הינוף נולד וגדל בראשון לציון, בנם של אהרון ושרה כוג'הינוף. את לימודיו התיכוניים השלים בשנת 2004 ומשם המשיך ללימודים גבוהים בתחום התקשורת באוניברסיטת רייכמן, שם קיבל תואר בוגר (B.A) בתקשורת.

==== קריירה עיתונאית ====
את דרכו העיתונאית החל כוג'הינוף ככתב ברשת המקומונים של שוקן בשרון, שם סיקר את עולם הפלילים, המשפט והתחום המוניציפלי ב"צומת השרון" ו"מלבאס" ועד מהרה התבלט בעבודתו, וזכה להכרה על יכולתו להעביר סיפורים חברתיים בצורה מרתקת ומעמיקה.

בשנת 2012, החל לעבוד ככתב כללי ברשת ב' של קול ישראל ברשות השידור בהמשך הפך לכתב כלכלה וחינוך ובין השנים 2015 - 2017 שימש כ-כתב הפלילים של מחוז תל אביב והמרכז.

במאי 2017, עם סגירת רשות השידור הצטרף כוג'הינוף לחטיבת החדשות של תאגיד השידור הישראלי "כאן" בטלוויזיה וברשת ב' ברדיו ככתב חינוך, מבזקן ומגיש.

בשנת 2024 החל לשדר את תוכנית הרדיו "המסייעת" עם כרמלה מנשה בכאן ב'.

במהלך השנים, כיסה כוג'הינוף מגוון רחב של נושאים, ובין פרסומיו חשף במהדורת "חדשות הערב" עם גאולה אבן-סער את הסיפור אודות המורה המחליף מאזור השפלה שהעביר תכנים מיניים לתלמידי כיתה ה'.

== חיים אישיים ==
כוג'הינוף מתגורר בעיר תל אביב.

== קישורים חיצוניים ==

* [https://www.kan.org.il/authors/לירן-כוגהינוף ליגן כוג'הינוף], באתר כאן 11
* [https://manor.org.il/press/%D7%94%D7%9E%D7%94%D7%A4%D7%9B%D7%94-%D7%A9%D7%A2%D7%9C%D7%95%D7%9C%D7%94-%D7%9C%D7%A4%D7%A8%D7%A7-%D7%90%D7%AA-%D7%9E%D7%A2%D7%A8%D7%9B%D7%AA-%D7%94%D7%97%D7%99%D7%A0%D7%95%D7%9A-%D7%94%D7%A6%D7%99/ המהפכה שעלולה לפרק את מערכת החינוך הציבורית], באתר מרכז מנור
* 

== הערות שוליים ==

קטגוריה:עיתונאים ישראלים
קטגוריה:סגל קול ישראל
קטגוריה:סגל תאגיד השידור הישראלי - כתבי כאן חדשות
קטגוריה:כתבי חינוך ישראלים
קטגוריה:ישראלים שנולדו ב-1986
דקבריסטים (סרט, 1926)

מתוך הסרט.
דקבריסטים (ברוסית: Декабристы) הוא סרט קולנוע סובייטי, הראשון בברית המועצות שמגולל את התקוממות הדקבריסטים. זוהי דרמה היסטורית וביוגרפית שהופקה בשנת 1926 כסרט אילם.

== עלילה ==
הסרט משחזר את ההיסטוריה של תנועת הדקברסטים: התפרצויות מרד איכרים, ארגון חוגי האצילים והמרד עצמו; על רקע האירועים הללו, מסופר סיפור אהבה רומנטי בין הדקבריסט איוואן אננקוב והמודרניסטית הצרפתייה פולינה גבל.
== שחקנים ==

== הפקה ==
הסרט צולם על ידי אלכסנדר איוואנובסקי במלאת מאה שנה למרד הדקבריסטים, באולפן לנינגרדקינו והיה שיתוף הפעולה השלישי של איוואנובסקי עם ההיסטוריון המפורסם פאבל שצ'יוגולב. הסרט הוקרן בבכורה ב-8 בפברואר 1927.
== ראו גם ==
* ברית ההצלה (סרט)
* כוכב האושר שובה הלב

== קישורים חיצוניים ==

קטגוריה:האימפריה הרוסית בתרבות
קטגוריה:סנקט פטרבורג בקולנוע
קטגוריה:סרטי דרמה היסטורית
קטגוריה:סרטים אילמים
קטגוריה:סרטים ברוסית
קטגוריה:סרטים תקופתיים
קטגוריה:סרטים סובייטיים משנת 1926